open-index/open-wikipedia-markdown huggingface dataset:
Den reformerte kirke

**Den reformerte kirke** er en kristen protestantisk trosretning som er utgått av Ulrich Zwinglis og Jean Calvins virke i reformasjonen på 1500-tallet. Uttrykket den reformerte kirke er relativt bredt og kan omfatte ulike trossamfunn som skiller seg noe fra hverandre. Den reformerte kirke er forskjellig fra, men står relativt nær, den lutherske kirke, og de omtales ofte med fellesbegrepet evangelisk kristendom og inngår f.eks. i Tyskland i en felles kirkeorganisasjon, Den evangeliske kirke.

## Lære

Den reformerte kirke legger vekt på en bestemt kirkeforfatning (presbyterianisme eller kongregasjonalisme), den kalvinistiske predestinasjonslæren og en enkel liturgi. Den reformerte kirke har ellers mye til felles med de lutherske kirker. Både den reformerte kirke, den lutherske kirke, den anglikanske kirke og døperbevegelsen (anabaptister) er oppstått i reformasjonstiden.

Den reformerte kirke står sterkt i Sveits og Nederland og har en viss oppslutning i enkelte deler av Tyskland der kirken inngår i en felles paraply sammen med den lutherske kirke, Evangelische Kirche in Deutschland. I Danmark er der reformerte menigheter i Fredericia, København og på Bornholm.

Kirken er beslektet med kalvinistiske kirkesamfunn som den presbyterianske kirke i Skottland og USA. Også de engelske puritaner og de franske hugenotter var reformerte/kalvinistiske. Kirkesamfunnet har ca. 75 mill. medlemmer i hele verden. 

Begrepet den reformerte kirke, eller noen ganger den kontinentale reformerte kirke, brukes gjerne for å skille den fra de andre kalvinistiske kirkene.

## Se også
*Remonstrant
*Den skotske kirke
*Den franske reformerte kirke
*Den nederlandske reformerte kirke
*Reformert kirke i København
*Reformert kirke i Fredericia

## Referanser


## Eksterne lenker
*  World Alliance of Reformed Churches
*  Reformerte Menigheder i Danmark
*  Information om den reformerte kirke
*
Norsk internasjonalt skipsregister

**Norsk internasjonalt skipsregister** (forkortet NIS) ble opprettet i 1987 og er et skipsregister som skal sikre rettsvern til registrerte rettigheter i norske skip og være et ledd i den offentlige kontrollen med skip og skips eierforhold. Skipsregistrene NIS/NOR er et eget forvaltningsorgan underlagt Nærings- og handelsdepartementet, med kontor i Bergen.

Erling Dekke Næss var den første som tok til orde for opprettelsen av et norsk internasjonalt skipsregister og markerte seg som en sterk forkjemper for denne saken. Hovedformålet med opprettelsen av NIS var å sikre at norskeide skip ble registrert under norsk flagg, bedre konkurransevilkårene for norskregistrerte skip i utenriksfart samt å opprettholde sysselsetting av norske sjøfolk. Ved etableringen av NIS ble det åpnet for bruk av utenlandsk mannskap på hjemlandets lønnsvilkår.

Skip som er registrert i NIS seiler under norsk flagg og er undergitt norsk jurisdiksjon. Norsk skipslovgivning gjelder for skip registrert i NIS med visse unntak. Det er ikke krav til at eierselskapet er etablert i Norge, men teknisk eller kommersiell drift av skipene må skje fra Norge. Skip registrert i NIS tillates ikke å føre last eller passasjer mellom norske havner eller å gå i fast rute mellom norsk og utenlandsk havn. I september 2003 var det 28 NIS-skip som hadde dispensasjon for å gå i norsk innenriksfart.

Passasjerskip og lasteskip, luftputefartøy, boreplattformer og andre flyttbare innretninger kan registreres i NIS. Fiskefartøy kan ikke registreres.

NIS bestod av 637 skip i 2006, mot 629 skip i 2005. Av disse var 245 skip registrert med utenlandske eiere. Det ble slettet 73 skip i registeret i 2006 mot 128 i 2005.

## Referanser


## Eksterne lenker
* Skipsregistrene, Norsk internasjonalt skipsregister og Norsk ordinært skipsregister 
* Lovdata.no: Lov om norsk internasjonalt skipsregister
Polar Pioneer

**«Polar Pioneer»** var en halvt nedsenkbar, norsk designet borerig, bygget i Japan i 1985. Den var designet av Sonat/Hitachi, og veide 44&nbsp;610 tonn. I 2020 ble «Polar Pioneer» slept til Tyrkia for opphugging. 

## Tekniske spesifikasjoner
«Polar Pioneer» var konstruert for å kunne bore i subarktisk klima og ekstrem kulde. Den kunne håndtere bølger på opptil 33 meter. Den var sertifisert til å kunne bore på 500&nbsp;meters dyp. Da riggen stod ferdig i 1985 hadde den lugarplass til 100 personer, men i 2004 ble den bygget om i Ølen med ekstra sengeplasser ved siden av radiorommet på helidekket, slik at den hadde lugarplass til totalt 110 personer.  

## Eierskap og drift
Riggens første eier var norske North Atlantic Drilling. Deretter ble den kjøpt av Sonat, som solgte den videre til amerikanske Transocean. Plattformen ble først eid av Wilh. Wilhelmsen (47,5%), Sonat (47,5%) med 5% nordnorske interesser.  «Polar Pioneer» ble først drevet av selskapet Wilrig, så Polar Frontier Drilling, senere SONAT og nå av Transocean.

I 1985 ble riggen satt i drift for Norsk Hydro, og fant Visundfeltet ved første boring. Senere stod riggen for mesteparten av produksjonsboringen og kompletteringen av oljebrønnene til Troll B.  

Riggen fikk kontrakt med Statoil i 2004, fram til 2011. Den boret og kompletterte alle brønnene på Snøhvitfeltet i perioden 2004–2006.  

I 2011 inngikk den daværende eieren kontrakt med BP om bruk av «Polar Pioneer» i BPs virksomhet. I 2013 ble den på nytt leid ut til Statoil.  

Transocean flyttet i mars 2014 «Polar Pioneer» fra Norge til Alaska for å bore for Shell, men i Alaska ble riggen kun liggende i beredskap. Den ble deretter fraktet tilbake til Norge.

## Opphugging
Riggen seilte fra Ølensvåg 24. august 2020 med ankerhåndteringsskipet Alp Keeper til Tyrkia for å hugges opp. I 2021 startet opphuggingen. 

## Referanser


## Eksterne lenker
* 
*
Tennessee (elv)

**Tennessee** er ei elv i delstatene Kentucky, Tennessee, Mississippi og Alabama i USA. Den er den største sideelva til Ohio, og er rundt  lang. Elva var tidligere kjent under navnet *Cherokee River*.

Elva dannes ved samløpet mellom elvene Holston og French Broad øst for Knoxville. Fra Knoxville renner den mot sørvest gjennom den østlige delen av delstaten Tennessee, forbi byen Chattanooga og inn i Alabama. Den krysser over den nordlige delen av Alabama og danner deretter grense mellom Alabama og Mississippi over en kort strekning i den oppdemmede Pickwicksjøen (Pickwick Lake), før den igjen renner inn i Tennessee. Tennessee-Tombigbee-kanalen, et av U.S. Army Corps of Engineers prosjekter, som muliggjør skipstrafikk på elva Tombigbee og gjennom dette forbindelse til havnebyen Mobile, munner ut i Tennessee nær grensa mellom delstatene Tennessee, Alabama og Mississippi. Kanalen reduserer seilingsavstanden fra Tennessee, Nord-Alabama og det nordlige Mississippi til Mexicogolfen med flere hundre kilometer. Den nedre delen av Tennessees løp ligger i Kentucky, og elva munner ut i Ohio ved Paducah.

Langs elva ligger mange demninger, hovedsakelig prosjekter i regi av Tennessee Valley Authority (TVA). Plasseringen av Kentuckydemningen i Tennessee og Barkleydemningen i elva Cumberland førte direkte til dannelsen av Land Between the Lakes («landet mellom innsjøene»). En skipskanal ved Grand Rivers knytter sammen reservoarene bak de to demningene. Kanalen muliggjør en kortere reise for trafikk fra Tennessee til mesteparten av Ohio-elva, og for trafikk på vei ned Cumberland mot Mississippi.

## Større byer langs elva
*Chattanooga
*Decatur
*Florence
*Huntsville
*Knoxville
Ben Arous

**Ben Arous** (Arabisk بن عروس, Bin 'ARUS) er en by i det nordlige Tunis, beliggende ved kysten til Tunisbukten i Middelhavet. Byen ligger sørøst for hovedstaden Tunisia. Ben Arous er administrasjonssenter for provinsen med samme navn. Byen har 74&nbsp;932 innbyggere (2004). Ben Arous er delt inn i fire områder: Ben Arous Est, Ben Arous Ouest, La Nouvelle Medina og Sidi Mosbah.
## Eksterne lenker
*
Borregaard Skoger

**Borregaard Skoger** var et selskap tilsluttet Orkla frem til 20. desember 2010. Da ble selskapet kjøpt opp av Statskog SF. 

Det tidligere Borregaard skoger ble etablert 1. oktober 1902. Grunnleggeren av Borregaard fabrikker i 
Sarpsborg, det engelske selskapet «The Kellner-Partington Paper Pulp Company Limited», ervervet «Gravbergsskovens Aktieselskab» fra «A/S And. H. Kiær & Co. Ltd». i Fredrikstad for å sikre råstofftilgangen til Borregaards industrivirksomhet i Sarpsborg. 

I 2002 markerte selskapet sitt 100-årsjubileum med arrangementer i Gravberget. Boken "I skogens favn" var et bestillingsverk der Borregaard Skogers historie presenteres.

## Litteratur
*Paul Tage Halberg: *I skogens favn* 2002 Jubileumsskrift

## Eksterne lenker
* www.statskog.no
* www.gravberget.no
Aure sentrum

**Aure sentrum** er administrasjonssenter i Aure kommune på Nordmøre i Møre og Romsdal. Tettstedet har  innbyggere per 1. januar .

Aure har siden 900-tallet hatt egen kirke. En kirke fra mellomalderen ble revet i 1726 og en ny korskirke ble tatt i bruk året etter. I 1924 slo lynet ned i kirken og førte til at den brant ned.

Over Aure sentrum ligger Bergsfjellet med en høyde på 538 moh.

## Referanser
Libanons kvinnelandslag i fotball

**Libanons kvinnelandslag i fotball** representerer Libanon i internasjonal fotball. Libanon er rangert blant de nederste av de asiatiske landene i fotball. 

Libanon spiller unntaksvis offisielle kamper, da de fleste kampene de spiller er mot andre lag fra Midtøsten som ikke har offisiell status. Libanon har aldri deltatt i Asiamesterskapet i fotball for kvinner, og det er deres kamper mot lag som har deltatt i offisielle turneringer, som Iran, Jordan og Palestina som har sikret Libanon status som offisielt landslag hos FIFA.

Libanon har deltatt én gang i Vestasiamesterskapet i fotball for kvinner, i 2007, da de kom på tredjeplass foran Syria, men bak Iran og Jordan. Libanon stilte ikke i 2010.
Sogns

**Sogns**, også kjent som **Sogns danseorkester**, er et norsk danseband fra Dokka i Oppland startet i 2005. Bandet ble startet av bassist Geir Aage Sogn som i besetningen blant andre har fått med seg sin egen far, Aage Sogn fra Aage Sogns orkester. De synger på dialekt.

Bandet var en av deltakerne i talentkonkurransen *[[Lyden av lørdag]]*, som gikk på NRK1 høsten 2007. I juni 2008 kom debutalbumet *Det kostar å vara kar*, utgitt av Big Box Records. Albumet ble nominert til Spellemannprisen 2008 i klassen danseorkester. *Ei enkel rose* ble nominert til Spellemannprisen.

## Medlemmer
* Geir Aage Sogn: kontrabass, bassgitar
* : trommer
* Espen Hagen Olsen: vokal, akustisk gitar
* : trekkspill, piano
* : gitar
* Aage Sogn: trekkspill

## Diskografi
* *Det kostar å vara kar* (Bigbox, 2008)
* *Ei enkel rose* (Tylden & Co, 2010)
* *Vægskille* (Mariann, 2012)

## Referanser


## Eksterne lenker
* 
*
MK 32 utskytningsrampe for torpedo

**Mk 32 utskytningsrampe for torpedoer** (Mk 32 Surface Vessel Torpedo Tubes, SVTT) er en utskytningsrampe for å avfyre torpedoer fra et overflatefartøy. Hver rampe består av tre torpedorør som kan skyte ut lettvektstorpedoer (LWT) som Mk 46, Mk 50 og Mk 54.
Ved avfyring vil en beholder med trykkluft skyte torpedoen ut i vannet. Torpedoene som brukes er såkalte skyt-og-glem våpen.
Flikkflakk

**Flikkflakk** er et bakovermoment som brukes i sporten turn.

Flikkflakk utføres enten på tumbling, frittstående eller på bom. I flikkflakk kaster man seg bakover, gjør en ”baklengs salto” med stor svai i ryggen og skyver seg videre rundt med armene, slik at man kommer opp på beina. Siden flikkflakk er et baklengs moment gjøres ofte en araber før flikkflakken, for å endre kroppens fartsretning. Flikkflakk er også et raskt moment som brukes for å samle fart før en baklengs salto. Dersom tilsvarende bevegelse utføres forover, kalles det å slå stiften.

Beina skal være strukket gjennom hele flikkflakken. Flikkflakk krever stor bevegelighet i rygg, skuldrer og mage.
Moment (band)

**Moment** er en norsk jazzkvartett startet av bassist Jens Fossum og pianist Jørn Øien. 30. april 2008 ga de ut sitt første album *Paradiso* på Schmell records. For albumet ble de nominert til Spellemannprisen 2008 i klassen jazz.

## Medlemmer
* Jørn Øien: piano, synthesizer, programmering
* Jens Fossum: kontrabass
* Tore Brunborg: tenor- og sopransaksofon 
* Andreas Bye: trommer

## Eksterne lenker
* Moment på MySpace
Tumbling

**Tumbling** er et apparat og en øvelse innen troppsturn (teamgym). Apparatet er 13–15 meter langt, satt sammen av glassfiberrør tett i tett med en matte over. Tumblingen har litt sprett, lite i forhold til trampett, men mye i forhold til et frittståendefelt. Utøverne har tilløp og utfører akrobatiske elementer på apparatet (salto, stift, araber, flikkflakk etc).

## Krav til innhold
* Hele gjennomføringen utføres til musikk. Musikken skal være instrumental, men er ellers valgfri.
* Øvelsens varighet er maksimalt 2 minutter og 45 sekunder. Tiden starter samtidig som musikken starter og slutter når siste gymnast lander i tredje omgang.
* Tumblingøvelsen kan starte når troppen får det grønne flagget fra overdommer. Startpunktet er ved løpebanen.
* Det er ikke tillatt å markere løpebanen med klær eller andre gjenstander.
* Hver tropp utfører tre forskjellige omganger.

Det stilles for øvrig flere detaljerte krav til hvordan tumbling skal utføres i konkurranser.

## Eksterne lenker
Norges Gymnastikk- og Turnforbund. Reglement troppsturn
Robert Todd Lincoln

**Robert Todd Lincoln** (1843–1926) var en amerikansk advokat og politiker, og den første sønnen til Abraham Lincoln og Mary Todd Lincoln. Han ble også den eneste av Lincolns barn som overlevde tenårene.

## Liv og virke
Lincoln ble uteksaminert fra Phillips Exeter Academy i New Hampshire i 1860. Han startet deretter ved Harvard Law School, men sluttet seg til Nordstatshæren i 1865. Lincoln tjenestegjorde som kaptein blant Ulysses S. Grants næreste medarbeidere i de siste ukene av den amerikanske borgerkrigen, mens faren Abraham Lincoln var president i Nordstatene (USA). Han fullførte studiene ved University of Chicago (annet lærested enn dagens University of Chicago) og praktiserte som advokat fra februar 1867.

Robert og Abraham Lincoln fikk aldri det nære forholdet som Abraham hadde hatt til sine tre andre sønner (som døde i sine barneår), men de var stolte av hverandre, og Robert gråt åpenlyst da faren ble drept i et attentat i 1865.

Lincoln var krigsminister under presidentene James A. Garfield og Chester A. Arthur, og han etterfulgte Alexander Ramsey i denne stillingen i mars 1881. Lincoln satt i stillingen som krigsminister frem til mars 1885. Fra 1889 til 1893 var han USAs minister til Storbritannia under president Benjamin Harrison.

## Referanser


## Eksterne lenker
* 
* Nettside om Robert Todd Lincoln (engelsk)
* Bilder av Robert Todd Lincoln
* Robert Todd Lincoln på *Mr. Lincoln's White House*
* Robert Todd Lincoln på *Find A Grave*
Buskerudtrampetten

**Buskerudtrampetten** (BT) er en årlig konkurranse innen troppsturn. Den er åpen for klubber i hele Norge, og arrangeres normalt den tredje helgen i november. Arrangør er Buskerud Gymnastikk og Turnkrets.

BT er Norges største konkurranse innen troppsturn i Norge. Konkurransen arrangeres hvert år i Drammen, men er tidligere også arrangert i Kongsberg og Mjøndalen. BT ble første gang arrangert i 1986 på Kongsberg.

Det konkurreres i trampett, tumbling og frittstående. Det konkurreres i klassen junior (13 – 17 år) og rekrutt (10 – 13 år).

## Referanser


## Eksterne lenker
* Buskerudtrampetten.no
Jordans kvinnelandslag i fotball

**Jordans kvinnelandslag i fotball** representerer Jordan i internasjonal fotball. Jordan er dobbelt Vestasiamester i fotball for kvinner. 

I Vestasiamesterskapet var Jordan i gruppe med Iran, Palestina, Syria og Bahrain. Jordan vant samtlige kamper, og vant dermed mesterskapet foran Iran, som de slo knepent. Dette gjentok seg i 2007-mesterskapet, der Jordan og Iran spilte en ren finale til slutt. Igjen vant Jordan, som dermed er regionens beste lag. 

2009 og 2010 var en periode med mer aktivitet for Jordans landslag. I 2009 spilte laget to kvalifiseringsturneringer til Asiamesterskapet 2010, hvor de vant fem av sju kamper og blant annet slo de tidligere asiamestrene Taiwan, men det ene tapet for Burma gjorde at laget ble slått ut. I februar 2010 fikk laget sitt første tap i Vestasiamesterskapet, i finalen mot FAE, og i oktober ansatte man en ny trener, nederlandske Hesterine de Reus. De Reus ledet laget til seier i en turnering for arabiske stater i Bahrain, hvor FAE imidlertid ikke deltok.

## Kilder


## Eksterne lenker
*
Espen Jansen

**Espen Inge Jansen** (født 13. desember 1968) er en norsk tidligere turner. Han er trener for Hoppensprett Turn Jessheim. Han har lenge vært Norges fremste turner og vant 11 NM i mangekamp i perioden 1988–2008 og 10 kongepokaler gjennom sin turnkarriere. I alt har han vunnet over 90 gullmedaljer i NM, inkludert øvelser med enkeltapparater. Jansen har deltatt i til sammen 14 VM.

I 2010 beskrev tidligere langrennstrener Thomas Alsgaard ham som Norges best trente idrettsutøver.

## Referanser
Trondheim Sinfonietta

**Trondheim Sinfonietta** (TSi) er et kammerensemble fra Trondheim, med samtidsmusikk som spesialfelt. Musikerne hentes fra Trondheims profesjonelle musikkmiljø, og ensemblet fungerer som en kreativ møteplass for musikere fra Trondheim Symfoniorkester, Luftforsvarets musikkorps, NTNU og Trondheims frilansmiljøet. 

TSi utøver ny musikk, med hovedvekt på partiturmusikk, men også musikk som bygger på eller inneholder improvisasjon.

Ensemblet ønsker å synliggjøre samtidskomponister fra Trondheim og Midt-Norge, og jobber aktivt med å bestille verk og kuratere konserter ut fra dette. Utgivelsene *Mantra* (2018) og *Snowblind* (2010) inneholder verker av Ellen Lindquist, Trygve Brøske, Maja Ratkje, Eirik Hegdal og Jon Øyvind Ness; alle sammen bosatt i, eller tilknyttet Trondheimsregionen. Utgivelsen *Så Rart…!*, med musikk av Trygve Brøske, fikk spellemannpris for beste barneplate i 2008.

TSi har et ønske om å jobbe på tvers av ulike uttrykksformer, og samarbeider med bredden av forum for musikk og samtidskunst i Trondheim og Midt-Norge.    

## Komponister TSi har jobbet sammen med
* Steve Reich
* Luciano Berio
* Kaija Saariaho
* Michel Van der Aa
* Magnus Lindberg
* Sir Peter Maxwell Davies
* Rolf Wallin 
* George Crumb
* HK Gruber
* Osvaldo Golijov
* Thomas Adès 
* Bent Sørensen

## Samarbeidspartnere
* Trondheim kammermusikkfestival
* Rosendal Teater
* Kunsthall Trondheim
* Lager 11
* DansiT/Multiplié dansefestival
* Olavsfestdagene
* nyMusikk Trondheim
* Fri Resonans (festival)
* Stangvikfestivalen
* Trondheim Symfoniorkester
* Luftforsvarets musikkorps
* NTNU

## Utgivelser
* *Så rart…!* (Øra Fonogram) 2007
:: Barnevers av Inger Hagerup og André Bjerke. Musikk av Trygve Brøske  
* *Snowblind* (Øra Fonogram) 2011
:: Jon Øivind Ness : Snowblind (bratsjkonsert, solist Bendik Foss) 
:: Trygve Brøske : Ticks and Waves 
:: Eirik Hegdal : Peas a Stew og Reiser 
:: Maija Ratkje : Et Os  
* *Khipukamayuk* (Øra Fonogram) 2016
:: Lene Grenager: Khipukamayuk - konsert for cello og sinfonietta 
:: Lene Grenager: Tryllesangen - for cello solo 
:: Lene Grenager: Prelude, Sarabande, Gig    
* *Mantra* (BIS records) 2018
:: Toshio Hosokawa: Drawing 
:: Bent Sørensen: Minnelieder: Zweites Minnewater 
:: Ellen Lindquist: Mantra 
:: Kristin Norderval: Chapel Meditation
Negasjonsverb

Et **negasjonsverb** er et hjelpeverb som gir hovedverbet motsatt betydning. I norsk gjør man dette ved hjelp av adverbet *ikke*, men i noen andre språk er nektelsen et finitt verb, som bøyes i for eksempel tid og person. Hovedverbet står i en infinitt verbform. Negative verb brukes i finsk, estisk, samiske språk og nesten alle andre uralske språk. De forekommer også i japansk og dravidiske språk. De engelske hjelpeverbene *don't*, *doesn't* og *didn't* (kombinasjon av hjelpeverbet *do* og *not*, *ikke*) fungerer som negasjonsverb, selv om betegnelsen ikke brukes i engelsk grammatikk.
Paul Tisdale

**Paul Tisdale** (født 14. januar 1973 på Malta) er en maltesiskfødt engelsk fotballtrener og tidligere fotballspiller.

Han ble ansatt i klubben i juni 2006 og er per september 2017 den treneren i det engelske ligaen (de øverste fire divisjonene) som har hatt stillingen nest lengst etter Arsene Wenger

## Referanser


## Eksterne lenker
*
Sveits under Sommer-OL 1900

**Sveits under Sommer-OL 1900**. Seksten sportsutøvere fra Sveits, femten menn og en kvinne, deltok i fire sporter under Sommer-OL 1900 i Paris. Sveits kom på femteplass med seks gull- to sølv og en bronsemedalje. OL-troppen besto av åtte skyttere, tre fektere, tre seilere hvorav en kvinne og en turner.

## Medaljer

Det ble ikke delt ut gull, sølv og bronsemedaljer under Sommer-OL 1900 i Paris. Vinneren fikk sølvmedalje og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris

## Medaljevinnerne
Ʉ

og  (*[[U]]* med en strek gjennom) er en bokstav av det latinske alfabetet som brukes på flere språk. Minuskelen brukes i det internasjonale fonetiske alfabetet der den representerer en trang, midtre, rundet vokal. 

I Unicode kodes ʉ som U+0244 (&#X0244;) og U+0289 (&#X0289;). 

Bokstaven brukes på følgende språk: 

*Arhuaco
*Badwe'e
*Budu
*Comanche
*Melpa
*Mesem
*Sayula Popoluca

*Yamba
*Ejagham
*Fe'fe'
*Limbum
*Mangbetu
*Mekaa
*Yemba
Paul Merson

**Paul Charles Merson** (født 20. mars 1968 i Harlesden i London), er en engelsk tidligere fotballspiller og trener, mest kjent for sin tid som spiller for Arsenal. Han var en teknisk god angrepsspiller, og ble i 1989 kåret til PFA Young Player of the Year. Han spilte 21 landskamper for  og scoret tre mål.

Merson skrev under lærlingkontrakt med Arsenal i 1984, og debuterte for klubben 22. november 1986. Han ble straks en av de viktigste spillerne i Arsenals suksessrike lag på 1980- og 1990-tallet. Merson uttalte i 1994 at han var avhengig av gambling, alkohol og kokain, og var fra november 1994 til februar 1995 på et avrusnings-senter. I 1997 ble Merson noe overraskende solgt til Middlesbrough, som da befant seg i nest øverste divisjon, for 5 millioner pund. Dette var rekord for overganger til en engelsk klubb utenfor Premier League. Paul Merson spilte totalt 327 ligakamper og scoret 78 ligamål for Arsenal.

Etter kort tid hos Middlesbrough mente han at det ikke var noe bra miljø for han i klubben. Ifølge Merson var det en usunn «gambling-kultur» i klubben, og han ønsket seg vekk. Men han gikk senere bort fra denne forklaringen, og fortsatte i klubben til høsten 1998. Etter 48 kamper og 12 mål i ligaen for Middlesbrough, ble han så kjøpt opp av Aston Villa for 6,75 millioner pund, og her ble han i fem år og spilte 117 kamper i ligaen og scoret 18 mål. I 2002 gikk han gratis til Portsmouth og hjalp klubben til opprykk til Premier League i 2002-03-sesongen. Merson mente han var for gammel til spill på øverste nivå, og forlot klubben etter 45 kamper og 12 mål.

Han gikk til Walsall sommeren 2003, men i februar 2004 la han seg inn på et behandlingssenter for spillegalskap. Et par måneder senere var han tilbake i Walsall, nå som spillende trener. Denne jobben hadde han fram til han ble sparket den 6. februar 2006 grunnet dårlige resultater. En måned senere annonserte Paul Merson at han la opp som fotballspiller.

Merson har i det siste jobbet som fotballekspert for fjernsynskanalen *Sky Sports*.

## Meritter
;Arsenal
* Ligamester (1. divisjon): 1988-89 og 1990-91 
* FA-cup vinner: 1993
* Ligacupen vinner: 1987 og 1993
* Cupvinnercupen vinner: 1994

## Referanser


## Eksterne lenker
*
Ɏ

***' og ***' (*[[Y]]* med strek gjennom) er en bokstav som brukes i lubuagan kalinga-språket på Filippinene. Bokstaven opptrer aldri i begynnelsen av et ord, så den opptrer nesten utelukkende som minuskel. 

I Unicode kodes ɏ som U+024E (&#X024E;) og U+024F (&#X024F;). 

¥ (Y med to streker gjennom) brukes som symbol for både japansk yen og kinesisk yuan.
Harry Johnston (fotballspiller)

**Henry «Harry» Johnston** (født 26. september 1919 i Manchester, død 12. oktober 1973 i Manchester), var en engelsk fotballspiller- og trener, mest kjent for sine år som spiller for Blackpool og som trener for Reading. Han spilte i hele sin karriere som profesjonell for Blackpool, og ble i 1951 kåret til Football Writers' Association Footballer of the Year. Han spilte hovedsakelig i forsvar, men ble av og til benyttet som spiss når det trengtes.

Han skrev under lærlingkontrakt med Blackpool som 15-åring, og fikk sin debut for klubben tre år senere, den 20. november 1937. Som alle andre i sin generasjon gikk han glipp av mange gode år som spiller på grunn av annen verdenskrig, men etter krigen var han en av Blackpools viktigste spillere i klubbens glansperiode på slutten av 1940-tallet og på 1950-tallet. 

Johnston ble valgt til lagkaptein, og ledet klubben til finalen i FA-cupen tre ganger, i 1948, 1951 og i 1953. De første to finalene tapte Blackpool, men i 1953 ble han den hittil eneste kapteinen for Blackpool som har løftet FA-cuptroféet da de slo Bolton i den berømte *[[Stanley Matthews|Matthews-finalen]]*. Han spilte totalt 398 ligakamper for Blackpool og scoret 11 mål.

Han fikk bare ti landskamper for , noe som kan forklares med at han spilte på samme posisjon som legenden Billy Wright. Etter karrieren som aktiv spiller ble han i 1955 ansatt som trener for Reading, en jobb han hadde i sju sesonger.

Harry Johnston døde i sitt hjem i Manchester i 1973, bare 54 år gammel. 

## Referanser


## Eksterne lenker
* Spillerprofil
* EnglandStats.com
Paul Walsh

**Paul Anthony Walsh** (født 1. oktober 1962 i Plumstead i London) er en engelsk tidligere fotballspiller, mest kjent for sin tid hos Liverpool og Tottenham. Han ble i 1984 kåret til PFA Young Player of the Year. Han spilte fem landskamper for  og scoret ett mål.

Walsh begynte sin karriere hos Charlton der han debuterte 16 år gammel. Han ble raskt fast på laget, og ble som 19-åring kjøpt opp av Luton for 400 000 pund i juli 1982. Her gjorde han seg bemerket som en rask og teknisk god angrepsspiller.

I mai 1984 ble han kjøpt opp av Liverpool for 700 000 pund, og fant seg straks til rette i sin nye klubb. I 1985 spilte han i finalen i Europacupen på Heysel stadion som Liverpool tapte. Han ble ligamester med klubben i 1985-86. Han spilte også i Ligacupfinalen i 1987 som Liverpool tapte for Arsenal.

Etter mange skader og press på Liverpool-trener Kenny Dalglish for å skaffe *store navn* til klubben, ble han etter 77 ligakamper og 25 mål solgt til Tottenham i februar 1988 for 500 000 pund. Her var han med på å vinne FA-cupen i 1991. Han ble i denne perioden utlånt til Queens Park Rangers ved et par anledninger.

Han spilte 128 ligakamper og scoret 19 mål for Tottenham før han i juni 1992 gikk til Portsmouth. Her ble han en kult-helt og klubbens supportere likte ikke at han ble solgt etter bare 73 kamper og 14 mål for klubben. Manchester City betalte i 1994 750 000 pund for ham, og sammen med Uwe Rösler ble han en helt også for de blå i Manchester. Citys supportere ble like sjokkert som Portsmouth-fansen da han som en del av en byttehandel året etter gikk tilbake til Portsmouth. Her spilte han bare 21 kamper før skader gjorde at han måtte gi seg som fotballspiller i 1996.

Paul Walsh har etter spillerkarrieren jobbet med kamp-analyse under fotballsendingene til både ITV og *Sky Sports*.

## Eksterne lenker
* 
* Tidligere Liverpool-spillere på liverpoolfc.net
* Spillerprofil på LFChistory.net
Bildende Kunstnere i Bærum

**Bildende Kunstnere i [[Bærum]]** (**BKIB**) er foreningen for de profesjonelle billedkunstnere som er bosatt i kommunen.

BKIB har eksistert siden 1970-tallet og har ca. 65 medlemmer. Foreningen har årlige medlemsutstillinger og har stilt ut på Henie Onstad Kunstsenter, Bærum Kulturhus, Bærum Kunstforening, med flere.

## Eksterne lenker
* BKIBs nettsted
Tony Cottee

**Anthony Richard «Tony» Cottee** (født 11. juli 1965 i Plaistow i London), er en engelsk tidligere fotballspiller, mest kjent for sin tid hos West Ham, Everton og Leicester. Han ble i 1986 kåret til PFA Young Player of the Year. Han spilte sju landskamper for .

Han debuterte som profesjonell spiller for West Ham 1. januar 1983 og ble raskt en viktig mål-scorer for klubben. På 212 ligakamper ble det 92 mål. Han ble i 1988 den dyreste spilleren i en overgang mellom engelske klubber da han gikk fra West Ham til Everton for 2,2 millioner pund. Han startet svært godt for de blå med hat-trick i første kamp. Det første målet i debutkampen på Goodison, hjemme mot Newcastle kom allerede etter 34 sekunder.

Cottee ble i Everton til 1994 da han etter 184 ligakamper og 72 mål gikk tilbake til West Ham. Han ble her i to år før han reiste til Malaysia for å spille en sesong for *Selangor*. Han spilte 68 ligakamper og scoret 24 mål for West Ham denne andre perioden, noe som gir en total på 280 ligakamper og 116 mål for klubben.

Han kom tilbake til England og spilte tre år for Leicester hvor han var med på å vinne Ligacupen i 2000. Cottee spilte fem kamper på utlån for Birmingham i denne perioden. Han gikk så til Norwich som spillende trener i september 2000, men forsvant allerede 31. oktober, knappe to måneder senere. Han tok så over som spillende trener for Barnet, men det gikk ikke så bra her heller, og han forlot Barnet 16. mars 2001.

Uken etter signerte han for Millwall og ble dermed en av få spillere som har spilt for forskjellige klubber i alle fire divisjoner i England. Han spilte en sesong for Millwall før han la opp.

Tony Cottee jobber nå som fotballkommentator for fjernsynskanalen *Sky Sports*.

## Referanser


## Eksterne lenker
* 
* Karriereinfo på ex-canaries.co.uk
Josef Masopust

**Josef Masopust** (født 9. februar 1931 i Most i daværende Tsjekkoslovakia, død 29. juni 2015 i Praha) var en tsjekkoslovakisk fotballspiller og trener. Han er mest kjent for sin tid som spiller for Dukla Praha og på landslaget til . Han spilte 63 landskamper og scoret ti mål.

Masopust var en av verdens 125 beste nålevende spillere valgt av Pelé. I 1962 ble han kåret til Årets spiller i Europa.

Han startet i den lokale klubben FK SIAD Most, og han gikk som 19-åring til FK Teplice i den tsjekkoslovakiske toppdivisjonen. I 1952 ble han oppdaget av Dukla Praha hvor han var med på å vinne åtte seriemesterskap. Masopust ledet Tsjekkoslovakia fram til finalen i VM i fotball 1962 mot  hvor de tapte, men Masopust ga Tsjekkoslovakia en 1–0-ledelse.

Etter spillerkarrieren var han trener i blant annet Belgia og Indonesia samt for Zbrojovka Brno i Tsjekkoslovakia og det tsjekkoslovakiske landslaget.

## Referanser


## Eksterne lenker
* 

* Kort biografi (på tsjekkisk)
* UEFA.coms artikkel Golden Player
* 1962 – JOSEF MASOPUST – LA PRIME AU COLLECTIF, France Football
Omar Sívori

**Enrique Omar Sívori** (født 2. oktober 1935 i San Nicolás de los Arroyos, død 7. februar 2005 i Buenos Aires) var en argentinsk fotballspiller og trener. Han er mest kjent for sin tid som spiller for Juventus og SSC Napoli i Italia. Han spilte også for Club Atlético River Plate i Argentina. Han spilte landskamper for både  (19 kamper og ni mål) og  (ni kamper og åtte mål). Han ble kåret til Årets spiller i Europa i 1961.

Han spilte for det suksessrike Juventus-laget på 1960-tallet, og var med på å vinne Serie A tre ganger. Han er av Pelé valgt som en av verdens 125 beste spillere. Han er i etterkant blitt kalt «1960-tallets Maradona».

Etter spillerkarrieren var han trener for flere klubber i Argentina, og var i tiden 1972 til 1974 landslagstrener for Argentina. Han døde i 2005 av bukspyttkjertelkreft.

## Meritter
### Klubb
* 1955-56 Ligamester i Argentina (River Plate)
* 1956-57 Ligamester i Argentina (River Plate)
* 1957-58 Serie A (Juventus)
* 1958-59 Coppa Italia (Juventus)
* 1959-60 Serie A (Juventus)
* 1959-60 Coppa Italia (Juventus)
* 1960-61 Serie A (Juventus)
* 1961 **Coppa delle Alpi** (Juventus)
* 1966 **Coppa delle Alpi** (Napoli)  

### Landslag
* 1957 Copa América (Argentina)
* 1956 **Raul Colombo Cup** (Argentina)

## Referanser


## Eksterne lenker
* 
* Profil på National Football Teams
Stor-Tokyo

**Stor-Tokyo** er et område i Japan som består av største delen av prefekturene Chiba, Kanagawa, Saitama og Tokyo (som står i sentrum). På japansk blir det kalt ved flere navn, for eksempel *Tokyo-ken*, *Shuto-ken* og *Itto Sanken*, eller det som er mest brukt, *Minami-Kanto* (Sør-Kanto).

I 2005 var folketallet anslått å være  innbyggere, noe som gjorde det til største storbyområde i verden. Ettersom størrelsen er omtrent &nbsp;km², betyr det at tettheten er  personer/km². Stortokyo er nummer to i verden hva angår bebygd jordflate, nemlig &nbsp;km² (bare New York-området er større med sine &nbsp;km²).

## Referanser


## Eksterne lenker
*
Luis Suárez Miramontes

**Luis Suárez Miramontes** (født 2. mai 1935 i La Coruña, død 9. juli 2023) var en spansk fotballspiller og -trener. Han er mest kjent fra sin tid som spiller for FC Barcelona i Spania og Inter Milan i Italia. Han ble i 1960 kåret til årets spiller i Europa. Han spilte 32 landskamper for  og scoret 14 mål.

Suárez var midtbanespiller for Deportivo de La Coruña, CD España Industrial, FC Barcelona, Inter Milan, UC Sampdoria og det spanske landslaget. Hans presise pasninger og knallharde skudd hjalp også Spania å bli Europamester i fotball i 1964. Han la opp som spiller i 1973.

Etter spillerkarrieren var han trener for en rekke spanske og italienske klubber. I tillegg var han landslagstrener for Spania, blant annet under VM i fotball 1990.

## Meritter
* **[[FC Barcelona|Barcelona]]** 
** La Liga: 1958-59 og 1959-60
** *Copa del Generalísimo*: 1957 og 1959
** Messebycupen: 1958 og 1960
* **[[Internazionale|Inter Milan]]**
** Serie A: 1962-63, 1964-65 og 1965-66
** Europacupen: 1964 og 1965
** Intercontinental Cup: 1964 og 1965
* ****
** Europamester: 1964

## Referanser


## Eksterne lenker
* 
*  Internasjonal statistikk
*  Spillerstatistikk - Spania
* Trenerstatistikk - Spania
* tribalfootball.com
Chiba (Chiba)

**Chiba** (千葉市; *Chiba-shi*) er en japansk by og hovedstad i Chiba prefektur.
## Referanser

## Eksterne lenker
*
CONCACAF-mesterskapet for kvinner 1991

**[[CONCACAF Gold Cup for kvinner|CONCACAF-mesterskapet i fotball for kvinner]]** (CONCACAF's Women's Championship) i 1991 var den første turneringen fot kvinnelandslag knyttet til CONCACAF. Enda det var en uoffisiell konkurranse, var det også kvalifisering til VM samme år. Vinneren ble kvalifisert til VM. Vinneren ble USA. Turneringen ble spilt i Port-au-Prince i Haiti.

## Gruppespill
Åtte lag var med i mesterskapet. De åtte var:

### Gruppe A

### Gruppe B

## Finaler

### Semifinaler

### Bronsefinale

### Finale

## Eksterne lenker
* Tabeller & resultater ved RSSSF.com
Ihor Bjelanov

**Ihor Ivanovytsj Bjelanov** (ukrainsk: *Ігор Іванович Бєланов*; russisk: *Игорь Иванович Беланов* – *Igor Ivanovitsj Belanov*; født 25. september 1960 i Odessa i Ukraina, daværende Sovjetunionen), er en sovjetisk og ukrainsk tidligere fotballspiller, mest kjent for sin tid hos Dynamo Kyiv og Borussia Mönchengladbach. Han ble kåret til Årets spiller i Europa i 1986.

Bjelanov spilte for *SKA Odessa* (197980), *[[FK Tsjornomorets Odesa]]* (1981–1984) og Dynamo Kyiv (1985–1989), hvor han var med på å vinne Cupvinnercupen i 1986. I 1989 fikk Belanov klarsignal til å spille i utlandet, og flyttet til Vest-Tyskland der han fikk kontrakt med Borussia Mönchengladbach. Han debuterte i Bundesliga den 4. november 1989.

Etter bare 24 kamper og fire mål for klubben, flyttet han til 2. Bundesliga-laget Eintracht Braunschweig der han debuterte den 27. april 1991 og han scoret 13 mål på 38 kamper. I 1995 flyttet han tilbake til Ukraina og til hans tidligere klubb *FC Chernomorets Odessa* hvor han spilte sesongen 1995–1996, og avsluttet karrieren hos *Metalurh Mariupol* i 1996/1997-sesongen.

Bjelanov spilte 33 landskamper for Sovjetunionen og scoret åtte mål. Etter spillerkarrieren har han prøvd seg med varierende hell som trener/klubb-eier i Sveits, og eier i dag *Igor Belanovs fotballskole* i Odessa.

## Referanser


## Eksterne lenker
* 
* Igor Belanov på UkrSoccerHistory.com
CONCACAF-mesterskapet for kvinner 1993

CONCACAF's Women's Championship 1993 var et mesterskap i fotball for kvinner arrangert av CONCACAF. I motsetning til de andre mesterskapene (bortsett fra 2000-mesterskapet var dette verken VM-kvalifisering eller begrenset til medlemmer av CONCACAF. Turneringen ble spilt på Long Island i USA, og besto av fire lag:
*  Canada
*  New Zealand
*  Trinidad og Tobago
*  USA

Konkurransen besto av et gruppespill der alle lag møtes én gang.

## Gruppespill
Matthias Sammer

**Matthias Sammer** (født 5. september 1967 i Dresden) er en tysk tidligere fotballspiller og senere fotballtrener. Han er mest kjent fra sin tid som spiller for Borussia Dortmund. Han ble i 1996 kåret til Årets spiller i Europa. Han spilte totalt 74 landskamper, hvorav 23 for Øst-Tyskland og 51 for . Han var lagkaptein på det tyske landslaget som vant fotball-EM 1996.

## Spillerkarriere
Fra 1987 til 1990 spilte Sammer for Dynamo Dresden, der han var med på å vinne to Oberligamesterskap. Sammer scoret Øst-Tysklands siste landslagsmål før sammenslåingen av de to tyske forbundene. Han var en av de første østtyskerne som gikk til en stor vesttysk klubb etter gjenforeningen i 1990 da han gikk til VfB Stuttgart hvor han var med på å vinne Bundesliga i 1992. Senere gikk han til Inter Milan hvor han spilte en sesong, før han returnerte til Tyskland for å spille for Borussia Dortmund.

Her ble han den store stjernen, og var med på å vinne Bundesliga i 1995 og 1996, samt Mesterligaen i 1997. En kneskade satte en stopper for hans aktive karriere etter 1998-sesongen.

## Trenerkarriere
I 2000 ble han trener for Borussia Dortmund, og laget vant Bundesliga i 2002. Han var trener for VfB Stuttgart i sesongen 2004-05.

Den 1. april 2006 skrev han en 5-årskontrakt med det tyske fotballforbundet, der han har stillingen som *teknisk direktør*. Jobben går ut på å koordinere talent-utvikling og treningsmetoder for alle alderstrinn på det tyske fotball-landslaget. Sammer skal også utarbeide taktiske systemer som skal brukes av alle landslagene.

## Referanser


## Eksterne lenker
* 
* 
* Bundesliga-statistikk på fussballdaten.de
Nederland under Sommer-OL 1900

**Nederland under Sommer-OL 1900**. Trettiseks sportsutøvere fra Nederland, alle menn, deltok i seks sporter under Sommer-OL 1900 i Paris. Nederland kom på attendeplass med en sølv- og tre bronsemedaljer. OL-troppen besto av tretten roere, åtte skyttere, seks bueskytere, fire svømmere, tre seilere, en fektere og en fotballspiller.

## Medaljer

Det ble ikke delt ut gull, sølv og bronsemedaljer under Sommer-OL 1900 i Paris. Vinneren fikk sølvmedalje og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris 
  
## Medaljevinnerne

* Nederlands toer med styrmann fra roklubben *Minerva Amsterdam* ble olympiske mestere, men da styrmann var en fransk gutt, er ikke gullmedaljen med i statistikken til Nederland, men under blandede lag (ZZX). Roerne som vant finalen var François Brandt, Roelof Klein.
* Nederlandske Hendrik van Heuckelum spilte på det belgiske fotball-laget *Université de Bruxelles* som kom på tredjeplass.

## Kilder
* Nederland under Sommer-OL 1900: Resultater og profilside  på sports-reference.com
Den demokratiske republikken Kongos kvinnelandslag i fotball

**Den demokratiske republikken Kongos kvinnelandslag i fotball** representerer Den demokratiske republikken Kongo (*fra nå av omtralt som Kongo, Republikken Kongo blir omtalt som Republikken Kongo*) i internasjonal fotball. 

Kongo deltok for første gang i mesterskapssammenheng med Afrikamesterskapet ved å kvalifisere seg på walkover til mesterskapet i 1998. Det gikk overraskende bra i mesterskapet. Kongo kom i gruppe med Nigeria, Marokko og Egypt. Kongo tapte mot Nigeria, men spilte uavgjort mot Marokko og vant mot Egypt, og kom videre på målforskjell til semifinalen. Der ble det stopp etter at Ghana slo dem 4-1. I bonsefinalen møtte de Kamerun, og greide uavgjort etter ekstraomganger og seier etter straffespark. Denne bronsemedaljen er landslagets største bedrift.

Kongo trakk seg fra kvalifiseringen til mesterskapet i 2000, og kom til andre kvalifiseringsrunde, der de tapte for Angola i mesterskapet i 2002. Kongo trakk seg igjen til kvalifiseringen til mesterskapet i 2004, noe som skapte en bisarr situasjon ettersom deres motstandere, Gabon også trakk seg. Ved å møte opp hadde en av dem automatisk kvalifisert seg. I stedet kom Mali med til mesterskapet som beste taper. 

Nettopp Mali møtte Kongo igjen i gruppespillet i mesterskapet i 2006, som Kongo kvalifiserte seg til på bekostning av Zambia og Senegal.  I tillegg til Mali, besto gruppen av Kamerun og Ghana. De to sistnevnte kom videre, på tross av at Kongo tok sitt eneste poeng ved å spille uavgjort mot Kamerun. Kongo kvalifiserte seg ikke til  mesterskapet i 2008, ettersom de tapte andre kvalifiseringsrunde mot Republikken Kongo. Kongo tapte også kvalifiseringen til OL i 2008 mot Ghana.
Bestum skole

**Bestum skole** er en offentlig barneskole på Ullern i Oslo bygget i 1921. Skolen ligger et lite stykke nord for Bestum. Skolebygningen fra 1921 er tegnet av arkitektene Morgenstierne & Eide.

Skolen har rundt 550 elever. I 2008/2009 var skolen under utvidelse/ombygging, og elevene var i byggeperioden plassert i paviljonger på Blokkajordet. Etter at arbeidene var avsluttet, ble skolen innviet på ny 10. juni 2010. I 2015 lagde skolen en egen sang som heter Bestumvenn.

## Referanser


## Eksterne lenker
*
Elverhøy skole (Oslo)

**Elverhøy skole** er en skole på Kringsjå for barn med språkvansker og sammensatte lærevansker fra hele Oslo fra 1. til 4. trinn. 

Skolen ble etablert i 1958 som Blindernveien skole, en skole for «skoleelever og barnehagebarn med cerebral parese og andre hjerneskader». Skolen hadde også barnehagetilbud for barn med cerebral parese. Per 1972 hadde elevtallet økt utover skolens kapasitet og Haukåsen skole og barnehave ble etablert og tok over mye av tilbudet. Sommeren 2016 ble skolen samlokalisert med Kringsjå skole i Sognsveien og fikk da navnet Elverhøy skole.

## Rektorer
* 2020-: Ann-Kristin Isaksen 
* 2018-2020: Inger Louise Sollie Sandsdalen (til Nordvoll skole)
* -2018: Elisabeth Gjesti

## Referanser


## Eksterne lenker
*
Khleang

**Khleangene** er to bygninger med ukjent formål på østsiden av Royal Square i Angkor Thom, Kambodsja. De ligger like bak Prasat Suor Prats tolv tårn, atskilt av den kongelige ruten som går fra palasset til Seiersporten. De er orientert langs nord-sør aksen. De to ble ikke bygget på samme tid – den nordlige bygningen (Nord Khleang) ble bygget under kong Jayavaraman og den sørlige (Sør Khleang) under hans etterfølger Suryavarman I. De har likevel samme design (selv om Sør Khleang er litt smalere). De har gitt sitt navn til Khleangstilen, som er preget av relativt enkle lintler med en sentral Kala. Andre bygninger i denne stilen er Phimeanakas og Ta Keo. 
  
## Bygningene

Khleangene er rektangulære sandsteinsbygninger rett overfor Elefantterrassen, bak Prasat Suor Prat. *Khleang* betyr *lager*, men dette er et moderne navn og det er lite sannsynlig at dette var funksjonen de hadde. En innskripsjon skåret inn i døråpning på en av Khleangene indikerer at de kan ha fungert som mottakelsesområder eller bolig for å besøke adelsmenn og ambassadører. Nord-Khleang ble bygget i tre under Rajendravarman II og deretter ombygd i stein ved Jayavaraman V, trolig før byggingen av Sør-Khleang.
Blandede lag under Sommer-OL 1900

**Blandede lag under Sommer-OL 1900**. Under de første olympiske leker var det tillatt med lag med utøvere fra ulike nasjoner. IOK kategoriserte blandede lag (*Mixed team*) med landskoden ZZX, men i 2024 ble dette endret til **XXB** (*Mixed NOCs*). Dessuten ble flere av medaljene som tidligere var registrert under ZZX-koden omfordelt til forskjellige nasjonslag på grunn av IOKs omdefinering av kriteriene for blandede lag. Under Sommer-OL 1900 var flere av lagene som vant medaljer blandede lag. 

## Medaljer

## Medaljevinnerne

## Medaljevinnere etter omfordeling
Etter at IOK i 2024 endret kriteriene for blandede lag, ble følgende nasjoner tildelt medaljer:

## Referanser


## Eksterne lenker
* IOCs side om Sommer-OL 1900
Storbritannia under Sommer-OL 1900

**Storbritannia under Sommer-OL 1900**. 102 sportsutøvere fra Storbritannia deltok i atten sporter under de andre olympiske leker 1900 i Paris. Storbritannia kom på tredjeplass med medaljefordelingen femten gull-, seks sølv- og ni bronsemedaljer. 

## Medaljer

Det ble ikke delt ut gull, sølv og bronsemedaljer under Sommer-OL 1900 i Paris. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris.

## Medaljevinnerne

* Britiske Edward William Exshaw ble olympiske mestere i seiling to ganger, men båten Ollé som vant klassen 2-3 tonn, hadde mannskap både fra Frankrike og Storbritannia og de er ikke med i medaljestatistikken for Storbritannia, men som blandede lag (mixed team ZZX).
Brannfjell skole

**Brannfjell skole** er en 8&ndash;10-skole (ungdomsskole) ved den sørlige utkanten av Ekebergsletta, med adresse Ekebergveien 111. Dette er på den tidligere marka til Store Ekeberg gård. Skolen ble bygget som ungdomsskole i forbindelse med overgangen til 9-årig grunnskole i Oslo, og sto ferdig i 1972. Skolen tar primært inn elever fra barneskolene Ekeberg, Bekkelaget og Nedre Bekkelaget. Inntaksområdet strekker seg fra Malmøya i sørvest til Ryenbergveien og Baglerfaret i nordøst, og omfatter også en liten del av Gamle Oslo.

Nærmeste nabo til skolen er KFUM-hallen, som brukes av skolen til gymsal. Før KFUM-hallen ble bygget ble Ekeberghallen benyttet som gymsal.

Skolen har bibliotek som er heltidsbemannet med faglært bibliotekar. Vegg-i-vegg med bygget har skolen et hus som brukes til musikkundervisning, med instrumenter og 6 øvingsrom. 

Skolen deltar fra tid til annen i eksterne prosjekt og konkurranser.

Skolen gjorde seg i 2014 bemerket med sitt «post-it prosjekt», noe som fikk oppmerksomhet i *[[Aftenposten]]*. Skolens elevråd ble kåret til «Årets elevråd 2015». Skolen ble tildelt 125 000 kroner fra Sparebankstiftelsen i desember 2016. Skolen hadde flere elever som finalister, vant premier og var vinner av klasser i «Elevbedrift/Ungt Entreprenørskap 2016». Også i 2018, 2019 og 2020 utmerket skolen seg med mange vinnere og finalister i Oslomesterskapet i Elevbedrift.  

Høsten 2017 havnet skolen i medienes søkelys etter at det oppstod 4 branner i løpet av snaue 2 uker. 

De siste årene har det vært store utbedringer av uteområdet, med blant annet basketballbaner, bordtennisbord, aktivitetsapparater, sykkelstativ m.m.  

## Rektorer
* Tove Marie Huitfeldt (1993&ndash;2007) 
*Anne-Karin Bjerkebro (2007&ndash;2016, og fra 2017&ndash;2020) 
*Lasse Wam (2016, midlertidig) 
*Gjermund Jørgensen (2020) 
*Espen Sandnes Frøystveit (2020&ndash;2023)
*Peter Streijffert (2023&ndash;, fra Manglerud skole)

## Tidligere elever ved skolen
* Dorthe Skappel &ndash; programleder, modell.
* Viktor Hovland - norsk profesjonell golf 

## Referanser


## Eksterne lenker
*